Source: https://www.hel.fi/static/public/hela/Sosiaali-_ja_terveyslautakunta/Suomi/Paatoshistoria/2018/Sote_2018-06-19_Sotelk_12_Pk/D816FC5A-FE30-C167-85DF-643B15700002/Matkapalvelujen_liikennoinnin_suorahankinta_kilpai.html
Timestamp: 2019-07-21 10:49:52+00:00
Document Index: 18566723

Matched Legal Cases: ['§ 410', '§ 410', '§ 2', '§ 96', '§ 410', '§ 2']

Matkapalvelujen liikennöinnin suorahankinta kilpailutuksen valmisteluaikana
HEL 2018-006388 T 02 08 02 01
Sosiaali- ja terveyslautakunta päätti hankkia suorahankintana Helsingin matkapalvelun liikennöintiä. Hankittava palvelukokonaisuus on vastaava kuin edellisen kilpailutuksen päätteeksi sosiaali- ja terveyslautakunnan päätöksellä § 410, 26.11.2013 on hankittu. Lisäksi koska asiakkaiden tekemät matkat ovat lisääntyneet ja palvelun piiriin tulee uusia kilpailutettuja päivätoimintakohteita, hankitaan nyt suorahankintana enintään 15 uutta suoraohjaus tai hybridi-ajoneuvoa.
Tämä suorahankinta koskee myös erikseen hankittujen päivätoimintakohteiden kuljetuksia.
Palveluja hankitaan vuoden 2019 maaliskuun loppuun asti tai kunnes tarjouskilpailun tuloksena tehtävät sopimukset on allekirjoitettu.
Suorahankintakaudella noudatetaan lähtökohtaisesti samoja hintoja kuin edellisellä kilpailutetulla sopimuskaudella.
Tuomas Päivinen, kuljetuspalvelupäällikkö, puhelin: 09 310 51991
tuomas.paivinen(a)hel.fi
Sosiaali- ja terveyslautakunta § 410, 26.11.2013
Matkapalveluja joudutaan hankkimaan suorahankintana Helsingin sosiaali- ja terveystoimialasta riippumattomista syistä, kunnes pääkaupunkiseudun kuntien yhteishankintana toteutettava matkapalvelujen kilpailutus valmistuu. Muiden kuntien selvitystyö ja päätöksenteon viivästyminen ovat estäneet hankinnan kilpailuttamisen käynnistämisen suunnitellussa aikataulussa. Helsingin kaupunki ei ole voinut ennakoida viivästystä, joka on luonteeltaan ennalta-arvaamaton ja jonka johdosta nykyisen hankintakauden sopimuskautta on välttämätön jatkaa hankinnan kilpailuttamiseen asti. Arvioitu kilpailutuskausi kestää vuoden 2019 maaliskuun loppuun asti.
Suorahankinta toteutetaan hankintalain 40 § 2 momentin 4-kohdan mukaan, sillä sopimuksen tekeminen on ehdottoman välttämätöntä, eikä säädettyjä määräaikoja voida noudattaa hankintayksiköstä riippumattomasta ja ennalta-arvaamattomasta syystä aiheutuneen äärimmäisen kiireen vuoksi.
Sopimukseen on alun perin sisältynyt optiokauden mahdollisuus 11.6.2019 asti, mutta optiota ei ole otettu käyttöön mm. liikennepalvelulain voimaantulosta johtuen sekä siitä syystä, ettei viivästystä ei ole voitu ennakoida.
Sosiaali- ja terveystoimiala Sosiaali- ja terveystoimialan toimialajohtaja 11.06.2018 § 96
Sosiaali- ja terveystoimialan toimialajohtaja päätti matkapalveluiden hankinnasta 30.6.2018 asti tai kunnes lautakunnan päätöksen perusteella tehtävä suorahankintakausi on saatu käynnistettyä. Hankittava palvelukokonaisuus sisältää edellisen kilpailutuksen päätöksellä (§ 410, 26.11.2013) hankitut palvelut sekä päivätoiminnan erikseen kilpailutetut liikennöinnin hankinnat.
Suorahankintakausilla noudatetaan lähtökohtaisesti samoja hintoja kuin edellisellä kilpailutetulla sopimuskaudella.
Hankinnan ennakoitu kokonaisarvo on yhteensä 900 000 euroa (alv 0 %).
Matkapalveluja joudutaan hankkimaan suorahankintana Helsingin sosiaali- ja terveystoimialasta riippumattomista syistä, kunnes pääkaupunkiseudun kuntien yhteishankintana toteutettava matkapalvelujen kilpailutus valmistuu. Muiden kuntien selvitystyö ja päätöksenteon viivästyminen ovat estäneet hankinnan kilpailuttamisen käynnistämisen suunnitellussa aikataulussa. Helsingin kaupunki ei ole voinut ennakoida viivästystä, joka on luonteeltaan ennalta arvaamaton ja jonka johdosta nykyisen hankintakauden sopimuskautta on välttämätön jatkaa hankinnan kilpailuttamiseen asti. Arvioitu kilpailutuskausi kestää vuoden 2019 maaliskuun loppuun asti.
Suorahankinnat toteutetaan hankintalain 40§ 2 momentin 4- kohdan mukaan, sillä sopimuksen tekeminen on ehdottoman välttämätöntä, eikä säädettyjä määräaikoja voida noudattaa hankintayksiköstä riippumattomasta ja ennalta arvaamattomasta syystä aiheutuneen äärimmäisen kiireen vuoksi.